གསང་བ་གསང་ཆེན་མ་རྒྱུད་རྒྱལ་བ་རྒྱ་མཚོའི་གཉན་ས་
ལམ་ཁྱེར་གྱི་གདམས་པ་གསང་བའི་རྒྱ་ཅན་བཞུགས།
། གསང་སྔགས་གསང་བའི་བདག་ཉིད་གསང་མཆོག་མཐར་ཐུག་རྒྱལ་
པོ་ལ་ཕྱག་འཚལ་ལོ། །དེ་ལ་ཡང་འདིར་མ་རྒྱུད་རྒྱལ་བ་རྒྱ་མཚོའི་ལམ་དྲུག་གི་ནང་ཚན་་གཉན་ས་ལམ་དུ་
ཁྱེར་བ་ལ། རྒྱལ་གཤེན་གྱི་རྒྱུད་འགྲེལ་དང་། དམུ་གཤེན་རལ་གྲི་ཕྱུང་རྡེགས་སོགས་ལས་ཉེ་བར་མཁོ་བའི་གདམས་
པ་གསང་བའི་རྒྱ་ཅན་འདི་ལ་དོན་རྣམ་པ་ལྔ་སྟེ། གང་ཞེ་ན་རྒྱུད་འགྲེལ་ལས། ཚོགས་ཆེན་སྒྱུ་མ་བསླབ་པ། ཐིག་ལེ་
ཉག་གཅིག་ཏུ་བཅད་པ། ཡེ་ཤེས་གཉན་ཐོག་ཏུ་དབབ་པ། གྲུབ་པས་ནད་གདོན་གཅོད་པ། རྟོགས་པའི་དྲོད་ཚད་བསྟན་
པའོ། །ཞེས་སོ། །དེ་ལ་དང་པོ་ཚོགས་ཆེན་སྒྱུ་མ་བསླབ་པ་ལའང་གསུམ་སྟེ། ཚོགས་གནས་སུ་བགྲོད། ཚོགས་ཆེན་བཀྱེ།
སྒྱུ་མ་བསླབ་པའོ། །དང་པོ་ཚོགས་གནས་བགྲོད་པ་ལའང་བཞི་སྟེ། གཉན་ས་བཙལ། དབང་དུ་བསྡུ། ཕུར་གྱིས་གདབ།
ནན་གྱིས་མནན་པའོ། །དང་པོ་གཉན་ས་བཙལ་བ་ནི། འཇིགས་པའི་དུར་ཁྲོད་གནས་བརྒྱད་དམ། དུར་ཁྲོད་ཀྱི་རོ་
ཁྲི་ལ་སོགས་གཉན་གནས་བཅུ་གཉིས། གཞན་ཡང་ལྷ་འདྲེ་གནས་ངེས་པའི་ས་བཙལ་བ་གལ་ཆེ་བ་རྒྱུད་འགྲེལ་སོགས་
ལས་རྟོགས་པར་བྱའོ། །གཉིས་པ་དབང་དུ་བསྡུ་བ་ལ། རྒྱུད་ལས། གཤེན་འགྲོས་གོམ་གསུམ་ས་བདག་དབང་དུ་བསྡུད།
ཅེས་འདི་ལ་གསུམ་སྟེ། མཁའ་འགྲོའི་གར་འགྲོས་ཀྱིས་ལྷ་འདྲེ་དེད། ཁྲོ་བོའི་རྔམ་འགྲོས་ཀྱིས་ལྷ་འདྲེ་གཟིར། དཔའ་
བོའི་སྟོབས་འགྲོས་ཀྱིས་ལྷ་འདྲེ་གནད་ལ་དབབ་པའོ། །དང་པོ་ནི། ལམ་དུ་ཞུགས་པའི་ཚེ། ཕཊ༔ རང་ཉིད་
སྐད་ཅིག་མཁའ་འགྲོ་མ༎ དམར་ནག་ཁྱུང་གི་དབུ་བརྙན་ཅན།། རང་འདྲའི་མཁའ་
འགྲོ་འབུམ་དང་བཅས།། ལྷ་འདྲེ་གཅུན་ཞིང་རྗེས་ནས་དེད།། འབྲོས་འཁྱེར་གབ་
པའི་དབང་མེད་བསམ། ཕཊ༔ བྱ་ལ་མཁའ་འགྲོའི་གར་འགྲོས་ཀྱིས་འགྲོའོ། །གཉིས་པ་ནི། གཉན་་ས་
མཐོང་བ་དང་། ཕཊ༔ སྐད་ཅིག་བདག་ཉིད་ཁྲོ་བོའི་སྐུ། མཐིང་ནག་རྔམ་སྟབས་དྲག་
པོའི་ཆས།། རང་འདྲ་འབུམ་དང་བཅས་པ་ཡིས༎ ཕྱག་ན་ཐོག་མདའ་རེ་རེ་བསྣམས།།
5

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཉན་དམིགས་གོར་གྱིས་བསྐོར་ནས་ནི།། དྲག་པོ་ཐོག་གིས་གཟིར་བར་བསམ།།
ཕཊ༔ བྱ་ལ་ཁྲོ་བོའི་རྔམ་འགྲོས་ཀྱིས་འགྲོའོ། །གསུམ་པ་ནི། གཉན་མིག་ཐོག་ཏུ་ཕྱིན་པའི་ཚེ། ཕཊ༔རང་
ཉིད་དཔའ་བོ་རྔམ་སྟོབས་ཅན། མཁའ་འགྲོ་མ་ཚོགས་ལས་ལ་འགྱེད།། ལྷ་འདྲེ་
རྣམས་ཀྱི་རྐང་ནས་བཟུང་།༎ དབང་ཆེན་གཞི་ལ་བརྡབ་པར་བསམ།། ཕཊ༔ བྱ་
ལ་དཔའ་བོའི་སྟོབས་འགྲོས་ཀྱིས་གཉན་མིག་ཐོག་ཏུ་བསྐོར་ཞིང་གཡང་གཞི་ས་ལ་བརྡབ་བོ། །གསུམ་པ་ཕུར་གྱིས་
གདབ་པ་ནི། རྒྱུད་ལས། གཤེན་བྲོ་ཐང་གསུམ་ས་སྙིང་ཕུར་གྱིས་གདབ། ཅེས་པ་ལ་བྲོ་བརྡུང་། ས་སྙིང་འཛེར། ཁྲ་ཐེར་
དབུབ་པའོ། །དང་པོ་བྲོ་བརྡུང་བ་ནི། ཌཱ་སིལ་གྱི་སྒྲ་དང་བཅས་པས་འདི་སྐད་་དོ།། མ༔ དབྱིངས་ཉིད་ཡུམ་
ཆེན་ཀྱེ་མ་འོད།། ཕྱག་གཡས་ན་ཐབས་ཆེན་ཌཱ་རུ་བཀྲོལ།། ཕྱག་གཡོན་ན་ཤེས་རབ་
སིལ་སྙན་བསིལ། མ་ཞལ་གྱི་གཟི་མདངས་ཡ་ལ་ལ། མ་ཚངས་པའི་གསུང་དབྱངས་
ཀྱུ་རུ་རུ།། མ་ཐུགས་ཀྱི་དགོངས་ཉམས་ས་ལ་ལ།། མ་ཞབས་ཀྱི་བྲོ་གར་ཁྲིགས་
སེ་ཁྲིག །མ་རུས་པའི་སྐུ་རྒྱན་ཁྲ་ལ་ལ།། མ་དར་གྱི་ཅོད་པན་པུ་རུ་རུ།། མ་མི་རྐང་
གླིང་བུ་དི་རི་རི།༎ མ་ཐོད་རྡེའི་སྒྲ་སྐད་ཁྲངས་སེ་ཁྲང་།། མ་སིལ་སྙན་དྲིལ་གཡེར་
ཁྲོ་ལོ་ལོ། །མ་སྤྲུལ་པའི་འཁོར་ཚོགས་ཐིབས་སེ་ཐིབ།། མ་ཤུགས་ཆེན་དགོངས་
པའི་རྩལ་ཕྱུང་ལ༎ མ་མཁའ་འགྲོའི་བྲོ་ཆེན་གནས་འདིར་བརྡུང་།། མ་མཁའ་
འགྲོའི་བྲོ་ཆེན་བརྡུང་ཙམ་ན།༎ སྟོང་གསུམ་པོ་བྱེར་ལྡོག་འཐོར་འགས་གྱུར༎ འདྲེ་
གདུག་ཅན་མགོ་བོར་ཆེམས་སེ་ཆེན། རྒྱུ་བདག་འཛིན་གྱི་ས་བོན་རྡུལ་དུ་རློག །འདིར་
གཉན་སའི་ལྷ་འདྲེ་གྲོལ་གྱུར་ཅིག །ཧཱུྃ་ཕཊ༔ ཧཱུྃ་ཕཊ༔ ཧཱུྃ་ཕཊ༔ ཅེས་བྲོ་བརྡུང་ངོ་། །
གཉིས་པ་ས་སྙིང་འཛེར་བ་ནི། མ་ཐུགས་རྗེའི་མཁའ་འགྲོ་སེར་མདངས་མས༎ གསེར་ཕུར་
སེར་པོ་ཤར་ན་ཁྱེར། ཕོ་གདོན་རྒྱལ་པོའི་སྙིང་ལ་གདབ། གཏི་མུག་ཡེ་ཤེས་དབྱིངས་
སུ་གཟིར། མ་བྱམས་པའི་མཁའ་འགྲོ་ལྗང་མདངས་མས།། གནམ་ལྕགས་ཕུར་པ་
བྱང་ན་ཁྱེར།། གཟའ་གདོན་འབྱུང་པོའི་སྙིང་ལ་གདབ།། ང་རྒྱལ་མཉམ་ཉིད་
6

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
དབྱིངས་སུ་གཟིར༎ མ་དགའ་བའི་མཁའ་འགྲོ་དམར་མདངས་མས།། ཟངས་ཤམ་
ཕུར་པ་ནུབ་ཏུ་ཁྱེར༎ མོ་གདོན་བསེན་མོའི་སྙིང་ལ་གདབ།། འདོད་ཆགས་སོར་
རྟོགས་དབྱིངས་སུ་གཟིར།། མ་བཏང་སྙོམས་མཁའ་འགྲོ་སྔོ་མདངས་མས། ཁྲོ་ཆུའི་
ཕུར་པ་ལྷོ་རུ་ཁྱེར༎ ཀླུ་གདོན་ས་བདག་སྙིང་ལ་གདབ།། ཕྲག་དོག་ཡངས་པའི་
དབྱིངས་སུ་གཟིར།། མ་མ་ཌཱཀྐི་ཀི་ལ་ཡ་ཕཊ༔ ཅེས་ཕྱོགས་བཞིར་ཕུར་པ་གདབ་བོ། །གསུམ་པ་ཁྲ་
ཐེར་དབུབ་པ་ནི། ཕཊ༔ ཅོག་གུར་ལྷ་ཡི་གཞལ་ཡས་ཁང་།། ཞིང་ཁམས་ལྔ་དང་འཁྱམས་
ཁང་བཅས།། གསང་མཆོག་ཕོ་བྲང་འདིར་བཏབ་པའི། ལྷ་འདྲེ་འཕར་ལྡང་ནུས་
མེད་བསམ།། ཕཊ༔ ཞེས་ཁྲ་ཐེར་དབུབ་བོ། །བཞི་པ་ནན་གྱིས་མནན་པ་ལ། རྒྱུད་ལས། གཤེན་ཆེན་གནས་
གསུམ་ས་འདྲེ་ནན་གྱིས་མནན། ཞེས་པ་ལ་གསུམ་སྟེ། མངའ་འོག་མནན། ས་མིག་གཅར། བཀའ་བསྒོ་བའོ། །དང་
པོ་མངའ་འོག་མནན་པ་ནི། ཕཊ༔ སྐད་ཅིག་བདག་ཉིད་གསང་མཆོག་སྐུ། དབུ་ནི་འོག་
མིན་གནས་སུ་སླེབ། སྐུ་སྐེད་རི་རབ་ངོས་ལ་བརྟེན༎ ཞབས་གཉིས་ན་རག་གདར་
ལ་གཏད། ཁམས་གསུམ་མངའ་འོག་མནན་པར་བསམ།། ཕཊ༔ བྱ་ལ་གཟི་བསྐྱེད་
དོ། །གཉིས་པ་ས་མིག་གཅར་བ་ནི། ཕཊ༔ རང་ཉིད་དབལ་ཁྱུང་མེ་ཡི་གཤོག་པ་ཅན།། གཤོག་
གཡས་གདགས་རི་གཤོག་གཡོན་སྲིབ་རི་མནན།། མགོ་བོས་ཕུ་དང་མཇུག་མས་
མདའ་ལ་ཁེབ། སྡེར་མོས་གཉན་དམིགས་ལྷ་འདྲེའི་སྙིང་ནས་གཟིར།། ཕཊ༔
ཞེས་མལ་དུ་ཉལ་ནས་ས་མིག་གཅར་རོ། །དེ་དག་བསྡུ་ན་དམུ་གཤེན་གྱི་རལ་གྲི་ཕྱུང་རྡེག་ལྟར་ཤེས་པར་བྱའོ། །གསུམ་
པ་བཀའ་བསྒོབ་ནི། ཕྱུང་རྡེག་ལས། འོ་གཉན་ས་འདིར་གནས་པའི་ལྷ་འདྲེ་རྣམས་ཉོན་ཅིག །
འཁོར་བ་མ་སྟོངས་བར་དུ་འགྲོ་བའི་དོན་དུ་བདག་ནི་འདིར་གནས་ཤིང་། གཉན་
ས་ལམ་དུ་འཁྱེར་བ་རང་ལུས་ཚོགས་ཀྱི་འཁོར་ལོ་རྒྱ་ཆེན་པོར་བསྐོར་ཏེ། གསང་
བའི་གནས་མཆོག་འདི་ཉིད་ལས། གང་དུའང་འགྲོ་བར་མི་བགྱིད་པར་བསྡོད་
པ་ཡིན་ནོ། །ཞེས་བཀའ་བསྒོའོ། །གཉིས་པ་ཚོགས་ཆེན་བཀྱེ་བ་ལ་གཉིས་ཏེ། སྔོན་འགྲོ་དངོས་གཞིའོ། །དང་པོ་
7

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྔོན་འགྲོ་ལ་གསུམ་སྟེ། སྐྱབས་སུ་འགྲོ་བ། སེམས་བསྐྱེད་པ། གསོལ་བ་གདབ་པའོ། །དང་པོ་སྐྱབས་སུ་འགྲོ་བ་ནི། མཁྱེན་
ལྡན་བརྩེ་བའི་བླ་མ་རྣམས་ལ་སྐྱབས་སུ་མཆི། སྟོབས་ལྡན་སྔགས་ཀྱི་ཡི་དམ་ལྷ་ལ་
སྐྱབས་སུ་མཆི། ནུས་ལྡན་གསང་བའི་མཁའ་འགྲོ་མ་ལ་སྐྱབས་སུ་མཆི། བླ་མ་ཡི་
དམ་མཁའ་འགྲོ་གསུམ་ལ་སྐྱབས་སུ་མཆི། ཞེས་སྐྱབས་སུ་འགྲོའོ། །གཉིས་པ་སེམས་བསྐྱེད་པ་ནི།
གསང་བ་བོན་ཅན་གསང་མཆོག་མཐར་ཐུག་རྒྱལ། གསང་མཆོག་ཡིད་བཞིན་ཐུགས་
ཀྱི་ནོར་བུ་ལ། བདག་ཉིད་ལེགས་ཞུགས་འགྲོ་ཀུན་དྲང་བར་བགྱི།། མཐའ་ཡས་སེམས་
ཅན་དོན་ཕྱིར་སེམས་བསྐྱེད་དོ། །ཞེས་སེམས་བསྐྱེད་དོ། །གསུམ་པ་གསོལ་བ་གདབ་པ་ནི། ཨ་མ་
ཡིན་ཡང་ཡེ་ཨ་མ་ཡིན།། ཁམས་གསུམ་འཁོར་བའི་སེམས་ཅན་སྙིང་རེ་རྗེ༎ མཐའ་
ཡས་སྡུག་བསྔལ་མ་རྒན་རྣམས།། བོན་སྐུ་ཀུན་ཏུ་བཟང་པོ་ལ་སོགས་ཏེ།། དྲིན་ཆེན་
བླ་མ་རྣམས་ལ་གསོལ་བ་འདེབས།། བདག་སོགས་འགྲོ་བ་ཐམས་ཅད་ཀྱི།། སྒྲིབ་
གཉིས་ཡོངས་སུ་བྱང་བར་མཛོད།། ཚོགས་གཉིས་ཡོངས་སུ་རྫོགས་པར་མཛོད།།
དོན་གཉིས་མྱུར་དུ་གྲུབ་པར་མཛོད།། ཨ་མ་ཡིན་ཡང་ཡེ་ཨ་མ་ཡིན།། ཁམས་གསུམ་
འཁོར་བའི་སེམས་ཅན་སྙིང་རེ་རྗེ༎ མཐའ་ཡས་སྡུག་བསྔལ་མ་རྒན་རྣམས།། ཡི་དམ་
གསང་མཆོག་རྒྱལ་པོ་ལ་སོགས་ཏེ།། ཡི་དམ་ལྷ་ཚོགས་རྣམས་ལ་གསོལ་བ་འདེབས།།
བདག་སོགས་འགྲོ་བ་ཐམས་ཅད་ཀྱི།། སྒྲིབ་གཉིས་ཡོངས་སུ་བྱང་བར་མཛོ་ ད།།
ཚོགས་གཉིས་ཡོངས་སུ་རྫོགས་པར་མཛོད།། དོན་གཉིས་མྱུར་དུ་གྲུབ་པར་མཛོད།།
ཨ་མ་ཡིན་ཡང་ཡེ་ཨ་མ་ཡིན།། ཁམས་གསུམ་འཁོར་བའི་སེམས་ཅན་སྙིང་རེ་རྗེ།།
མཐའ་ཡས་སྡུག་བསྔལ་མ་རྒན་རྣམས།། མཁའ་འགྲོ་ཀྱེ་མ་འོད་མཚོ་ལ་སོགས་ཏེ།།
མཁའ་འགྲོ་རྒྱ་མཚོའི་ཚོགས་ལ་གསོལ་བ་འདེབས།། བདག་སོགས་འགྲོ་བ་ཐམས་
ཅད་ཀྱི། སྒྲིབ་གཉིས་ཡོངས་སུ་བྱང་བར་མཛོད།། ཚོགས་གཉིས་ཡོངས་སུ་རྫོགས་
པར་མཛོད༎ དོན་གཉིས་མྱུར་དུ་གྲུབ་པར་མཛོད།། ཅེས་བླ་མ་ཡི་དམ་མཁའ་འགྲོ་གསུམ་ལ་གསོལ་
8
00

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
བ་བཏབ་བོ། །གཉིས་པ་དངོས་གཞི་ལ་བཞི་སྟེ། ཡེ་ཤེས་དབྱེ། ཚོགས་བདག་མ་སྤྱན་དྲངས། ཚོགས་ཆེན་བཀྱེ། ཆགས་
པ་མེད་པའོ། །དང་པོ་ཡེ་ཤེས་དབྱེ་བ་ནི། རྒྱུད་ལས། རང་སེམས་གཞི་ཡི་ཡེ་ཤེས་ཞེ་ལྔ་དེ།
དབྱིངས་ཀྱི་ནམ་མཁའ་བོན་ཉིད་ངང་ལ་བསྟིམ༎། མ་རིག་སྦུབས་ནས་དོན་པའི་རྒྱ་
ཆེར་གྱུར།། ཡེ་ཤེས་མ་བུ་མཇལ་བའི་དབྱིངས་རིག་འདྲེས།། ཕཊ༔ སྒྲ་དྲག་པོ་བདུན་
བསྐོར་དུ་འཕངས་པའི། རྒྱུད་འགྲེལ་ལས། སེམས་ཉིད་ནམ་མཁའ་ལ་བཏོན་པས༎ སེམས་ཉིད་
ཀྱིས་ནམ་མཁའ་ལ་ཁྱབ། ནམ་མཁས་བོན་སྐུ་ལ་ཁྱབ་སྟེ། རྒྱ་ཆེ་ཞིང་དོན་གསལ་བས་
ཡེ་ཤེས་མ་བུ་མཇལ་བར་བསམ། གཉིས་པ་ཚོགས་བདག་མ་སྤྱན་དྲངས་བ་ནི། རྒྱུད་ལས། མཁའ་འགྲོ་
ཚོགས་ཀྱི་བདག་མོ་སྤྱན་དྲངས་ལ། ཞེས་པའི་རྒྱུད་འགྲེལ་ལས། དྷྱ༔ ཞེས་བརྗོད་པ་ཙམ་གྱིས་བོན་
ཉིད་ཀྱི་དབྱིངས་ནས་ཡེ་ཤེས་ཀྱི་མཁའ་འགྲོ་མ་ཚོགས་ཀྱི་བདག་མོ། དམར་མོ་གྲི་ཁུག་
དང་ཐོད་ཁྲག་འཛིན་པ་གཅིག་དངོས་སུ་བྱོན་ནས་མདུན་གྱི་ནམ་མཁར་བཞུགས་
པར་བསམ་མོ། །དེ་ནས་གླིང་བུ་འབུད། ཌཱ་སིལ་འཁྲོལ་ཞིང་དབྱངས་སྙན་པོས་འདི་སྐད་དོ།། མཿདབྱིངས་
ཉིད་ཡེ་ཤེས་མཁའ་འགྲོ་མ། དམར་མོ་གྲི་ཁུག་ཐོད་ཁྲག་འཛིན།། གཅོད་པའི་དབང་
པོ་ཁ་ཊཾ་འཁྱུད། དར་དང་རུས་པའི་རྒྱན་གྱིས་བརྒྱན།། མ་གཉན་ལམ་ཚོགས་ཀྱི་བདག་
མོ་ཡུམ།། ཚོགས་བདག་མཁའ་འགྲོ་འབུམ་དང་བཅས།། གནས་མཆོག་འདི་རུ་སྤྱན་
འདྲེན་ནོ། །ཐུགས་རྗེ་དགོངས་པའི་རྩལ་ཕྱུང་ལ།། ཉི་ཟླ་བཞིན་དུ་གསལ་ཏེ་སྤྱོན།།
སྤྲིན་དཔུང་བཞིན་དུ་གཏིབ་སྟེ་སྤྱོན། ཆར་པ་བཞིན་དུ་འབབ་སྟེ་སྤྱོན།། རླུང་དམར་
བཞིན་དུ་འཚུབས་ཏེ་སྤྱོན།། གཞའ་ཚོན་བཞིན་དུ་ལམ་མེར་སྤྱོན།། དྲག་རྩལ་ཐོག་
ལྟར་འདྲིལ་ཏེ་སྤྱོན༎ རྫུ་འཕྲུལ་སེར་ལྟར་དབབ་སྟེ་སྤྱོན༎། མྱུར་མགྱོགས་གློག་ལྟར་
འཁྱུགས་ཏེ་སྤྱོན།། གཟི་བརྗིད་ཉི་ལྟར་གསལ་ཏེ་སྤྱོན༎ མོས་པའི་བུ་ལ་ཐུགས་རྗེས་
ཟུངས། གཉན་སའི་ལྷ་འདྲེ་དབང་དུ་བསྡུས།། གཉན་སའི་ལྷ་འདྲེ་ཟིལ་གྱིས་
གནོན།། མ་ཚོགས་ཀྱི་བདག་མོ་ལ་གསོལ་བ་འདེབས།། དཔལ་ཀུན་ཏུ་བཟང་པོ་
9

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལ་གསོལ་བ་འདེབས།། ལྷ་གསང་མཆོག་མཐར་ཐུག་ལ་གསོལ་བ་འདེབས།། ཡུམ་
ཀྱེ་མ་འོད་མཚོ་ལ་གསོལ་བ་འདེབས།། མ་མཁའ་འགྲོ་རྒྱ་མཚོ་ལ་གསོལ་བ་འདེབས།།
རྗེ་གསང་གྲུབ་བརྒྱད་ཅུ་ལ་གསོལ་བ་འདེབས།། རྗེ་གཏེར་བདག་ཡབ་སྲས་ལ་གསོལ་
བ་འདེབས།། རྗེ་རྩ་བའི་བླ་མར་གསོལ་བ་འདེབས༎ ཡུམ་ཚོགས་ཀྱི་བདག་མོའི་
བྱིན་གྱིས་རློབས།། བདག་དང་གཉན་སའི་ལྷ་འདྲེ་རྣམས། མ་གཅིག་ཡུམ་གྱི་མཁའ་
དབྱིངས་སུ།། གཉིས་མེད་གཅིག་ཏུ་སངས་རྒྱས་ཤོག །ཕཊ༔ ཞེས་གསོལ་བ་བཏབ་བོ།།
གསུམ་པ་ཚོགས་ཆེན་བཀྱེ་བ་ལ། རྒྱུད་ལས། རང་ལུས་ཚོགས་ཀྱི་འཁོར་ལོ་ཡོངས་སུ་བསྐོར། རོ་ལྟར་བཅད་དང་བྱན་
ལྟར་གཡོས་པ་དང་། མགྲོན་ལྟར་བཀྱེ་བ་ཤན་ཡུལ་སྟོན་མོའི་ལུགས། ཞེས་པས། རོ་ལྟར་བཅད་ཅིང་གཏོར་བ། བྱན་
ལྟར་གཡོས་ཤིང་འདྲེན་པ། མགྲོན་ལྟར་བཀྱེ་ཞིང་འབུལ་བ་གསུམ་ཡོད་་དོ། །དེ་ཡང་རྒྱས་པར་འདོད་ན་མཁས་གྲུབ་ཀྱི་
དབང་པོ་ལྕང་སྤྲུལ་བོན་དབྱིངས་མཚན་གྱིས་བཀྲལ་བའི་ཟབ་ལམ་མཁའ་འགྲོ་དགོངས་སྤྱོད་གཅེས་འཛིན་རང་གྲོལ་
ལྟར་ཉམས་སུ་བླང་ངོ་། །བསྡུ་བར་འདོད་ན་དམུ་གཤེན་གྱི་གཉན་ས་གསེར་ཐུར་ལྟར་རམ། དེའང་མཁའ་འགྲོའི་
དགོངས་སྤྱོད་ལས་བཀྲོལ་བའི་དོན་གྱིས་འགྱེད་གསུམ་སོ་སོར་མ་གནང་བའི། འདིར་དེ་དག་བསྡུས་ནས་བསྟན་པ་
ལ། དང་པོ་རོ་ལྟར་བཅད་ཅིང་གཏོར་བ་ནི། ཕཊ༔ མདུན་གྱི་མཁའ་འགྲོ་མ་དེ་མར་དལ་གྱིས་
བྱོན་ནས་